Z m l u v a č. ... / 2021 o nájme pozemku

uzavretá podľa ustanovení § 663 a nasl. Občianskeho zákonníka

**Prenajímateľ:**

**Mesto Šamorín**

**Sídlo: Hlavná 37, 931 01 Šamorín**

**IČO : 00 305 723**

**DIČ : 2020370121**

**Štatutárny zástupca: Csaba Orosz, primátor mesta**

**Bankové spojenie : VÚB a.s.**

IBAN :

SWIFT/BIC :

variabilný symbol :

(ďalej len ako „ Prenajímateľ “ )

a

**Nájomca:**

**Ing. Viktor Matuš**

**bytom : , 931 01 Šamorín**

**narodený :**

**rodné číslo :**

(ďalej len ako „ Nájomca “ )

I. Predmet nájmu

**Prenajímateľ je výlučným vlastníkom nehnuteľností s podielom 1/1 v okrese Dunajská Streda, v obci Šamorín, katastrálne územie Šamorín vedených na LV č. 870 ako pozemku registra „C“ parc.č. 1175/1 o výmere 225 m2 ako záhrada, pozemku registra „C“ parc.č. 1175/4 o výmere 35 m2 ako zastavaná plocha v intraviláne na Pomlejskej ulici (ďalej len „predmet nájmu“).**

**Prenajímateľ vyhlasuje, že na predmete nájmu neviaznu žiadne ťarchy, záložné práva, predkupné práva, vecné bremená a iné práva tretích osôb, ktoré by mohli iným spôsobom prekážať nájomcovi v užívaní predmetu nájmu nájomcom v súlade s touto zmluvou.**

**Prenajímateľ prenecháva nájomcovi predmet nájmu identifikovaný v bode 1. tohto článku, za podmienok dohodnutých v tejto zmluve tak ako náleží a stojí, za účelom jeho využívania na záhradkárske účely.**

**Nájomca sa zaväzuje užívať predmet nájmu výlučne na dohodnutý účel užívania a zároveň sa zaväzuje dodržiavať ustanovenia tejto zmluvy.**

**II. Doba nájmu**

**Na predmet nájmu sa uzatvára zmluva o nájme pozemku na základe schválenia prenájmu nehnuteľnosti MsZ v Šamoríne v zmysle Zbierky uznesení čiastky č. 27/2021/X. zo dňa 04.11.2021 z dôvodu hodného osobitného zreteľa s prednostným právom terajšieho nájomcu v súlade s § 9a ods. 9 písm. c) zákona SNR č. 138/1991 Zb. o majetku obcí v platnom znení a v súlade so VZN mesta Šamorín č. 1/2017 prílohy č. 1 ods. 2, ktorým sa dopĺňa VZN č. 3/2015 o hospodárení a nakladaní s majetkom mesta, na dobu určitú na obdobie 5 rokov s trojmesačnou výpovednou lehotou.**

**III. Výška nájmu**

**Výška nájmu za predmet nájmu podľa čl. I tejto zmluvy je určená v zmysle uznesenia MsZ v Šamoríne Zbierky čiastky č. 27/2021/X. zo dňa 04.11.2021 z dôvodu hodného osobitného zreteľa v súlade s § 9a ods. 9 písm. c) zákona SNR č. 138/1991 Zb. o majetku obcí v súlade s VZNč. 11/2017 prílohy č. 1 v platnom znení VZN mesta Šamorín č. 3/2015 o hospodárení a nakladaní s majetkom mesta vo výške 0,30 EUR/m2/rok a celkom predstavuje:**

**parc.č. 1175/1 ............ 225 m2 ............ 67,50 Eur/rok**

**parc.č. 1175/4 ............ 35 m2 ............ 10,50 Eur/rok**

**celkom: 78,- Eur/rok**

**slovom: sedemdesiaťosem eur**

IV. Platobné podmienky

Nájomné uhradí nájomca prenajímateľovi v EUR vždy do 31.3. bežného roka v hotovosti alebo na účet prenajímateľa uvedený v záhlaví tejto zmluvy.

**V  prípade, že prenajímateľovi nájomné nebude uhradené ani do 14 dní od stanoveného termínu, je nájomca povinný zaplatiť zmluvnú pokutu vo výške 0,05 % z dlžnej sumy za každý deň omeškania.**

Počas platnosti zmluvy prenajímateľ si vyhradzuje právo na prehodnotenie výšky nájmu podľa inflačného indexu vydaného štatistickým úradom SR.

V. Zánik zmluvy

**Platnosť tejto zmluvy zaniká:**

* **písomnou dohodou zmluvných strán**
* **odstúpením od tejto zmluvy**

**Prenajímateľ môže zmluvu vypovedať z týchto dôvodov:**

* **chce hospodáriť na vlastnom pozemku**

**- nájomca podstatným spôsobom zmenil druh pozemku bez súhlasu prenajímateľa**

**- nájomca nenakladá s pozemkom so starostlivosťou riadneho hospodára**

**- nájomca užíva pozemok v rozpore s dohodou**

**- nájomca napriek písomnej výzve nezaplatil nájomné ani do splatnosti ďalšieho**

**nájomného**

* **nájomca prenajal pozemok ďalšiemu nájomcovi bez súhlasu prenajímateľa**
* **nájom skončí uplynutím doby, na ktorú sa dojednal, ak sa prenajímateľ s nájomcom nedohodne inak**

VI. Osobitné ustanovenia

**Na predmet nájmu sa uzatvára zmluva o nájme pozemku na základe schválenia prenájmu nehnuteľností MsZ v Šamoríne v zmysle Zbierky uznesení čiastky č. 27.2021/X. zo dňa 04.11.2021 z dôvodu hodného osobitného zreteľa v súlade za nasledovných podmienok:**

* **na dobu určitú na obdobie 5 rokov od 01.01.2022 do 31.12.2026 s trojmesačnou výpovednou lehotou**
* **prednostné právo na predĺženie nájmu v prospech nájomcu pozemku**
* **v prípade vysporiadania majetkoprávnych vzťahov k nehnuteľnostiam iným spôsobom platnosť nájomnej zmluvy zaniká**
* **v prípade, ak nájomca nebude prenajímaný pozemok využívať v súlade s dohodou výlučne na záhradkárske účely, mesto si vyhradzuje právo na výpoveď zo zmluvy**
* **cena nájmu sa určuje podľa prílohy č. 1 ods. 2 VZN č. 11/2017 o zásadách hospodárenia a nakladania s majetkom mesta vo výške 0,30 EUR/m2/rok**
* **dojednanie primeranej zmluvnej pokuty v prípade neplnenia si dohodnutých zmluvných podmienok**
* **prenajímateľ si vyhradzuje právo na prehodnotenie výšky nájmu v prípade zmeny právneho predpisu, v prípade inflácie alebo devalvácie meny**
* **zákaz realizácie výstavby, nadstavby, prístavby záhradných domčekov a bez možnosti umiestnenia prístreškov pre motorové vozidlá**
* **nájomca je oprávnený vykonať výlučne udržiavacie práce na existujúcich stavebných objektoch**
* **zákaz chovu domácich zvierat a umiestňovanie reklamných pútačov na oplotení**
* **nepripúšťa sa dať do podnájmu tretej osobe prenajímané nehnuteľnosti bez súhlasu mestského zastupiteľstva**

**Zmluvné strany sa dohodli na nasledovnom:**

* **nájomca sa zaväzuje užívať pozemok len na účel dohodnutý v tejto zmluve,**
* **v prípade ukončenia nájomného vzťahu je nájomca povinný nehnuteľnosť vrátiť v stave zodpovedajúcom riadnemu užívaniu a podmienkami stanovenými v tomto článku**
* **ak nájomca vykoná zmeny na nehnuteľnosti bez súhlasu prenajímateľa, je povinný uviesť nehnuteľnosť na svoje náklady do pôvodného stavu**
* **v prípade nedodržania hore uvedených podmienok je nájomca povinný uhradiť prenajímateľovi zmluvnú pokutu vo výške trojnásobku ročného nájmu.**

VII. Záverečné ustanovenia

**Táto Zmluva nadobúda platnosť dňom jej podpísania zmluvnými stranami. V prípade rozdielnosti dátumov podpisu sa za deň platnosti považuje posledný dátum podpisu.**

**Táto Zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou podľa § 47a Občianskeho zákonníka a účinnosť nadobúda dňom nasledujúcom po jej zverejnení na webovom sídle Mesta Šamorín.**

**K zmene podmienok dohodnutých touto Zmluvou môže dôjsť len na základe vzájomnej dohody Zmluvných strán formou písomného dodatku, alebo ak to bude vyplývať zo zmien a doplnkov platných všeobecne záväzných právnych predpisov.**

**Táto Zmluva je vyhotovená v štyroch ( 4 ) rovnopisoch s platnosťou originálu, z ktorých po dvoch vyhotoveniach prevezme každá zmluvná strana.**

**Zmluvné strany vyhlasujú, že túto Zmluvu uzavreli slobodne a vážne, nie v tiesni a za nápadne nevýhodných podmienok a ich zmluvná voľnosť nie je obmedzená. Zmluvné strany si Zmluva prečítali, s jej obsahom sa oboznámili a porozumeli mu, nemajú proti obsahu a forme žiadne námietky a výhrady, čo potvrdzujú vlastnoručnými podpismi.**

**v Šamoríne, dňa 13.1.2022 v Šamoríne, dňa 13.1.2022**

**Csaba Orosz Ing. Viktor Matuš**

**primátor mesta**

**prenajímateľ: nájomca:**